JR ปักธงรายได้ปีนี้ 2.8 พันล. ใส่เกียร์ประมูลงานเต็มสูบ ดัน “แบ็กล็อก” แตะหมื่นล.
JR ปักธงรายได้ปีนี้ 2.8 พันล. ใส่เกียร์ประมูลงานเต็มสูบ ดัน “แบ็กล็อก” แตะหมื่นล.
22 ก.พ. 2564

นายจรัญ วิวัฒน์เจษฎาวุฒิ ประธานเจ้าหน้าที่บริหาร บริษัท เจ.อาร์.ดับเบิ้ลยู. ยูทิลิตี้ จำกัด (มหาชน) หรือ JR เปิดเผยว่า บริษัทฯ ตั้งเป้ารายได้ปี 64 จะเติบโตแตะ 2,800 ล้านบาท จากปีก่อนอยู่ที่ 1,284.73 ล้านบาท และกำไรสุทธิก็จะเติบโตไปตามรายได้ จากปีก่อนอยู่ที่ 88.17 ล้านบาท ซึ่งถือเป็นการทำสถิติสูงสุดใหม่ (นิวไฮ) เป็นไปตามงานในมือ (Backlog) ที่มีอยู่ในปัจจุบัน 6,500 ล้านบาท คาดว่าจะสามารถทยอยรับรู้รายได้ในปีนี้ราว 2,800 ล้านบาท และที่เหลือทยอยรับรู้ในปีถัดๆ ไป
ทั้งนี้บริษัทฯ ก็อยู่ระหว่างประมูลงานเพิ่มเติมอีก ซึ่งส่วนใหญ่เป็นงานระบบไฟฟ้า และงานระบบสื่อสารบางส่วน มูลค่ารวมราว 7,122 ล้านบาท คาดหวังว่าจะได้รับงานดังกล่าวมากกว่า 90% ซึ่งจะช่วยสนับสนุนงานในมือปรับตัวเพิ่มขึ้นแตะ 10,000 ล้านบาทในปีนี้ ซึ่งยังไม่นับรวมงานระหว่างปีที่จะประมูลเพิ่ม
“เราตั้งเป้ารายได้และกำไรสุทธิปีนี้จะทำสถิติสูงสุดใหม่ หรือเติบโตจากปีก่อน รวมถึงเติบโตทุกๆ ไตรมาส จากงานในมือปัจจุบัน และการประมูลงานใหม่ อีกทั้งในแง่ของกำไรสุทธิ ก็ยังดำเนินการลดค่าใช้จ่ายอย่างต่อเนื่อง” นายจรัญ กล่าว